CELEX: 62022CN0007
Language: sk
Date: 2022-01-04 00:00:00
Title: Vec C-7/22 P: Odvolanie podané 4. januára 2022: RQ proti rozsudku Všeobecného súdu (tretia komora) zo 17. novembra 2021 vo veci T-147/17, Anastassopoulos a i./Rada a Komisia

14.3.2022   
            
            
               SK
            
            
               Úradný vestník Európskej únie
            
            
               C 119/27
            
         
      Odvolanie podané 4. januára 2022: RQ proti rozsudku Všeobecného súdu (tretia komora) zo 17. novembra 2021 vo veci T-147/17, Anastassopoulos a i./Rada a Komisia
      (Vec C-7/22 P)
      (2022/C 119/35)
      Jazyk konania: francúzština
      
         Účastníci konania
      
      
         Odvolateľ: RQ (v zastúpení: M. Meng-Papantoni, H. Tagaras, advokáti)
      
         Ďalší účastníci konania: Rada Európskej únie, Európska komisia
      
         Návrhy odvolateľa
      
      Odvolateľ navrhuje, aby Súdny dvor:
      
                  —
               
               
                  vyhovel odvolaniu a zrušil napadnutý rozsudok,
               
            
                  —
               
               
                  rozhodol o ďalšom priebehu konania z právneho hľadiska,
               
            
                  —
               
               
                  uložil žalovaným povinnosť nahradiť trovy konania.
               
            
         Odvolacie dôvody a hlavné tvrdenia
      
      Odvolateľ po prvé tvrdí, že Všeobecný súd skreslil jeho žalobu, pokiaľ ide o konanie spôsobujúce škodu.
      Po druhé navrhovateľ tvrdí, že sa Všeobecný súd dopustil viacerých nesprávnych právnych posúdení:
      Pokiaľ ide na úvod o zodpovednosť Únie za protiprávne konanie, Všeobecný súd porušil zásadu právneho štátu a článok 47 Charty základných práv, keď rozhodol, že konania a opomenutia Euroskupiny nemôžu v žiadnom prípade založiť deliktuálnu zodpovednosť Únie. Všeobecný súd takisto porušil zásadu rovnakého zaobchádzania, keď rozhodol, že samotné nadobudnutie obligácií fyzickými a právnickými osobami, ktorých cena bola neskôr znížená, postačuje na to, aby sa bolo možné domnievať, že sa nachádzajú v rovnakej alebo porovnateľnej situácii v zmysle judikatúry.
      Napokon sa Všeobecný súd dopustil nesprávneho právneho posúdenia ohľadom zodpovednosti bez zavinenia. Po prvé Všeobecný súd podľa odvolateľa nesprávne vylúčil samotnú existenciu zodpovednosti bez zavinenia. Po druhé sa Všeobecný súd dopustil nesprávneho právneho posúdenia pri posudzovaní „abnormálneho“ charakteru škody.